pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.ยุติธรรม เปิดเวทีทบทวนความเหมาะสมของกฎหมาย เร่งรัดการปฏิบัติตามพระราชกฤษฎีกาการทบทวนความเหมาะสมของกฎหมาย พ.ศ. ๒๕๕๘
วันจันทร์ที่ 18 ธันวาคม 2560
ก.ยุติธรรม เปิดเวทีทบทวนความเหมาะสมของกฎหมาย เร่งรัดการปฏิบัติตามพระราชกฤษฎีกาการทบทวนความเหมาะสมของกฎหมาย พ.ศ. ๒๕๕๘
โครงการประชุมสัมมนาเชิงปฏิบัติการเพื่อเร่งรัดการปฏิบัติตามพระราชกฤษฎีกาการทบทวนความเหมาะสมของกฎหมาย พ.ศ. ๒๕๕๘
ในวันจันทร์ที่ ๑๘ ธันวาคม ๒๕๖๐ เวลา ๐๙.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม มอบหมายให้ นายวัลลภ นาคบัว ผู้อํานวยการสํานักงานกิจการยุติธรรมเป็นประธานเปิดโครงการประชุมสัมมนาเชิงปฏิบัติการเพื่อเร่งรัดการปฏิบัติตามพระราชกฤษฎีกาการทบทวนความเหมาะสมของกฎหมาย พ.ศ. ๒๕๕๘ เพื่อให้เจ้าหน้าที่ผู้ปฏิบัติงานด้านกฎหมายของส่วนราชการในสังกัดกระทรวงยุติธรรมมีความรู้ ความเข้าใจเกี่ยวกับหลักเกณฑ์ ขั้นตอน และวิธีการตามที่กําหนดไว้ในพระราชกฤษฎีกาการทบทวนความเหมาะสมของกฎหมาย พ.ศ. ๒๕๕๘ และตระหนักถึงความสําคัญในการดําเนินการเพื่อเร่งรัดการปฏิบัติตามพระราชกฤษฎีกาการทบทวนความเหมาะสมของกฎหมาย พ.ศ. ๒๕๕๘ ให้เกิดผลสัมฤทธิ์ตามกรอบระยะเวลาที่กําหนด
โอกาสนี้ ผู้อํานวยการสํานักงานกิจการยุติธรรม เน้นย้ําให้ผู้เข้าร่วมการประชุมสัมมนาร่วมกันทบทวนพิจารณากฎหมายของแต่ละส่วนราชการว่ากฎหมายใดบ้างที่ควรทบทวน โดยให้คํานึงถึงประเด็นต่างๆ อาทิ มีเหตุผลหรือความจําเป็นที่จะต้องกําหนดให้มีกฎหมายนั้นบังคับต่อหรือไม่ หรือสมควรมีการปรับปรุงแก้ไขอย่างไร ทั้งนี้เพื่อลดผลกระทบและภาระต่อประชาชนที่เกิดจากการบังคับใช้กฎหมาย และสอดคล้องกับสภาวะการณ์ปัจจุบัน พันธกรณีระหว่างประเทศที่ประเทศไทยต้องปฏิบัติตาม รวมถึงจัดทําคําแปลกฎหมายเป็นภาษาอังกฤษและจัดทําเป็นข้อความภาพอินโฟกราฟิก เพื่อเสริมสร้างความรู้ความเข้าใจแก่ประชาชนให้สามารถเข้าถึงข้อมูลได้ง่ายมากยิ่งขึ้น โดยมี นางสาวรวิวรรณ จตุรพิธพร ผู้อํานวยการสํานักกฎหมาย สํานักงานปลัดกระทรวงยุติธรรมพร้อมด้วยผู้ปฏิบัติงานด้านกฎหมายของสํานักงานปลัดกระทรวงยุติธรรม และส่วนราชการในสังกัดกระทรวงยุติธรรม รวมถึงผู้ที่เกี่ยวข้อง เข้าร่วมฯ ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯสําหรับโครงการดังกล่าว ได้กําหนดจัดขึ้นในระหว่างวันที่ ๑๘ – ๑๙ ธันวาคม ๒๕๖๐ ณ บ้านทิพย์สวนทองรีสอร์ท จังหวัดสมุทรสงคราม
รัฐบาลไทย-ข่าวทำเนียบรัฐบาล-กรมบัญชีกลางเดินหน้าวางเครื่อง EDC ร้านธงฟ้าประชารัฐ และร้านประชารัฐของกองทุนหมู่บ้านและชุมชนเมือง เพิ่มอีก 20,000 เครื่อง ทั่วประเทศ
วันอังคารที่ 8 พฤษภาคม 2561
กรมบัญชีกลางเดินหน้าวางเครื่อง EDC ร้านธงฟ้าประชารัฐ และร้านประชารัฐของกองทุนหมู่บ้านและชุมชนเมือง เพิ่มอีก 20,000 เครื่อง ทั่วประเทศ
กรมบัญชีกลาง พร้อมวางเครื่อง EDC เพิ่มอีก 20,000 เครื่อง ทั่วประเทศ ประกอบด้วยร้านธงฟ้าประชารัฐ จํานวน 10,000 เครื่อง และร้านประชารัฐของกองทุนหมู่บ้านและชุมชนเมือง จํานวน 10,000 เครื่อง ภายในเดือนพฤษภาคม 2561 เริ่ม 5 วันแรก 8 – 12 พฤษภาคม 2561
กรมบัญชีกลาง พร้อมวางเครื่อง EDC เพิ่มอีก 20,000 เครื่อง ทั่วประเทศ ประกอบด้วยร้านธงฟ้าประชารัฐ จํานวน 10,000 เครื่อง และร้านประชารัฐของกองทุนหมู่บ้านและชุมชนเมือง จํานวน 10,000 เครื่อง ภายในเดือนพฤษภาคม 2561 เริ่ม 5 วันแรก 8 – 12 พฤษภาคม 2561 พร้อมวางเครื่องร้านธงฟ้าประชารัฐ จํานวน 9,051 เครื่อง โดยจะให้เจ้าของร้านค้าในแต่ละจังหวัดมารับเครื่องที่ศาลากลางจังหวัด และจะมีการอบรมวิธีการใช้ รวมทั้งให้ทดลองใช้เครื่อง EDC ก่อนนําไปใช้งานจริง พร้อมฝากเตือนร้านค้าหากทําผิดหลักเกณฑ์ หรือเอาเปรียบผู้บริโภค ยึดเครื่องคืนทันที
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า ภายหลังการประชุมร่วมกับกระทรวงพาณิชย์ได้ข้อสรุปว่า จะเริ่มดําเนินการวางเครื่อง EDC ให้กับร้านธงฟ้าประชารัฐที่มีข้อมูลถูกต้องสมบูรณ์ จํานวน 9,051 ร้านค้า ซึ่งขณะนี้ได้ขนส่งเครื่อง EDC ที่พร้อมใช้งานไปยังธนาคารกรุงไทยสาขาประจําจังหวัดต่างๆ เพื่อเตรียมส่งมอบให้กับร้านธงฟ้าประชารัฐเป็นที่เรียบร้อยแล้ว ทั้งนี้ จะจัดอบรมและส่งมอบให้กับร้านค้าในจังหวัดภาคตะวันออกเฉียงเหนือ ภาคเหนือ ภาคกลาง ภาคตะวันออก ภาคตะวันตก และภาคใต้ รวมถึงร้านในเขตกรุงเทพมหานคร จังหวัดนนทบุรี และจังหวัดปทุมธานี เริ่มวันที่ 8 พฤษภาคม 2561 โดยจะแล้วเสร็จภายในวันที่ 12 พฤษภาคม 2561 อย่างแน่นอน ส่วนที่เหลือจะเร่งดําเนินการให้หลังจากได้รับข้อมูลที่ถูกต้องของร้านธงฟ้าประชารัฐ และร้านประชารัฐของกองทุนหมู่บ้านและชุมชนเมืองต่อไป
สําหรับเจ้าของร้านธงฟ้าประชารัฐที่จะเข้าอบรมและรับมอบเครื่อง EDC จะต้องเตรียมเอกสารแสดงตัวตนและสมุดบัญชีธนาคาร ให้ครบถ้วน และนํามาในวันอบรมตามที่สํานักงานพาณิชย์จังหวัดได้แจ้งไว้ ซึ่งเจ้าของร้านค้าจะได้เรียนรู้ขั้นตอนต่างๆ เพื่อให้เกิดความรู้ ความเข้าใจ ในการใช้งานจริง กรณีที่ไม่สามารถมาได้ตามวันและเวลานัดหมาย สามารถมอบอํานาจให้ผู้แทนมารับเครื่อง EDC แทนได้ โดยให้ทําเป็นหนังสือมอบอํานาจ หรือติดต่อกับสํานักงานพาณิชย์จังหวัดในพื้นที่เพื่อขอรับเครื่อง ภายใน 15 วันถัดไป หากเจ้าของร้านค้าไม่ติดต่อภายในระยะเวลาที่กําหนดจะถือว่าสละสิทธิ์ ซึ่งกรมบัญชีกลางจะจัดสรรเครื่อง EDC ให้กับร้านค้าที่ขึ้นทะเบียนสํารองไว้ต่อไป
อธิบดีกรมบัญชีกลาง กล่าวย้ําว่า เนื่องจากภาครัฐได้สนับสนุนค่าใช้จ่ายในการติดตั้งเครื่อง EDC ดังนั้น การติดตั้งเครื่องเพื่อรับชําระค่าสินค้าในร้านธงฟ้าประชารัฐ และร้านประชารัฐของกองทุนหมู่บ้านและชุมชนเมือง จึงไม่ได้เป็นการเพิ่มต้นทุนให้กับร้านค้า ทั้งนี้หากตรวจพบว่า ร้านค้าใดกระทําผิดหลักเกณฑ์ตามประกาศกรมการค้าภายใน เช่น เรียกเก็บเงินเพิ่มเติมจากผู้ใช้บัตรสวัสดิการแห่งรัฐ ขึ้นราคาสินค้าจากราคาขายปลีกทั่วไป และกระทําการที่เอาเปรียบผู้บริโภค เป็นต้น ถือว่ามีความผิด ซึ่งกรมการค้าภายในจะเพิกถอนการเป็นร้านค้าธงฟ้าประชารัฐ และกรมบัญชีกลางจะเรียกคืนเครื่อง EDC ทันที โดยจะไม่ให้มีการวางเครื่อง EDC ได้อีก
รัฐบาลไทย-ข่าวทำเนียบรัฐบาล-เสวนาการศึกษาเพื่ออนาคตเยาวชนไทย
วันศุกร์ที่ 17 กุมภาพันธ์ 2560
เสวนาการศึกษาเพื่ออนาคตเยาวชนไทย
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ พร้อมด้วย รศ.นพ.โศภณ นภาธร ผู้ช่วยรัฐมนตรีประจํากระทรวงศึกษาธิการ ร่วมงานเสวนาการศึกษาเพื่ออนาคตเยาวชนไทย
"มุ่งหน้าสู่แอดมิชชั่นใหม่ โอกาสทางการศึกษา หรืออนาคตที่เปลี่ยนไป" เมื่อวันศุกร์ที่ 17 กุมภาพันธ์ 2560 ณ ห้องประชุมปองทิพย์ 1 อาคารคณะนิเทศศาสตร์
รัฐบาลไทย-ข่าวทำเนียบรัฐบาล-นายกรัฐมนตรีหารือทวิภาคีกับนายทองลุน สีสุลิด นายกรัฐมนตรีสาธารณรัฐประชาธิปไตยประชาชนลาวและนายเหวียน ซวน ฟุก นายกรัฐมนตรีสาธารณรัฐสังคมนิยมเวียดนาม
วันเสาร์ที่ 31 มีนาคม 2561
นายกรัฐมนตรีหารือทวิภาคีกับนายทองลุน สีสุลิด นายกรัฐมนตรีสาธารณรัฐประชาธิปไตยประชาชนลาวและนายเหวียน ซวน ฟุก นายกรัฐมนตรีสาธารณรัฐสังคมนิยมเวียดนาม
นายกรัฐมนตรีหารือทวิภาคีกับนายทองลุน สีสุลิด นายกรัฐมนตรีสาธารณรัฐประชาธิปไตยประชาชนลาวและนายเหวียน ซวน ฟุก นายกรัฐมนตรีสาธารณรัฐสังคมนิยมเวียดนาม
วันนี้ (วันศุกร์ที่ 30 มีนาคม 2561) เวลา 15.30 น. นายกรัฐมนตรีหารือทวิภาคีกับนายทองลุน สีสุลิด นายกรัฐมนตรีสาธารณรัฐประชาธิปไตยประชาชนลาว ก่อนเข้าร่วมการประชุมสุดยอดผู้นําแผนงานความร่วมมือทางเศรษฐกิจในอนุภูมิภาคลุ่มแม่น้ําโขง 6 ประเทศ ครั้งที่ 6
โดยผู้นําทั้งสองประเทศเห็นว่าเป็นช่วงเวลาที่ความสัมพันธ์ไทย - ลาวแนบแน่นที่สุด และมีกลไกความร่วมมือที่มีประสิทธิภาพ ก่อให้เกิดความสําเร็จเป็นประโยชน์ต่อประเทศทั้งสอง เช่น กลไก GBC JC ที่รัฐมนตรีและเจ้าหน้าที่ระดับสูงได้มีการหารือกันอย่างใกล้ชิดต่อเนื่อง นอกจากนี้ ไทย - ลาว ยังมีความร่วมมือด้านการเชื่อมโยงที่สําคัญ เช่น สะพาน และถนนสายต่าง ๆ ซึ่งไทยและลาวจะร่วมกันพัฒนาความเชื่อมโยงให้เกิดประโยชน์สูงสุดแก่ 2 ประเทศ และภูมิภาค
ในโอกาสนี้ ไทยได้หยิบยกเรื่องการจดทะเบียนแรงงานว่า รัฐบาลไทยได้ขยายเวลาการขึ้นทะเบียนแรงงานต่างด้าวถึงเดือนมิถุนายนนี้ จึงขอให้แรงงานจากลาวรีบไปจดทะเบียนตามกฎหมายให้ทันเวลา ในตอนท้าย นายกฯได้กล่าวถึงการจัดการประชุม ACMECS ที่ไทยจะเป็นเจ้าภาพจัดการประชุมที่กรุงเทพ เดือนมิถุนายนนี้ ซึ่งนายกฯ สปป. ลาว ได้ตอบรับเข้าร่วมการประชุม และลาวได้แสดงความพร้อมจัดประชุมคณะรัฐมนตรีร่วมไทย - ลาว ณ สปป. ลาว ในช่วงปลายปีนี้ด้วย
จากนั้น นายกรัฐมนตรีได้หารือกับนายเหวียน ซวน ฟุก นายกรัฐมนตรีสาธารณรัฐสังคมนิยมเวียดนาม นายกรัฐมนตรีได้ชื่นชมบทบาทการเป็นเจ้าภาพจัดการประชุม GMS Summit ครั้งที่ 6 ของเวียดนาม เชื่อมั่นว่าการประชุม GMS จะสําเร็จลุล่วงไปด้วยดี ชื่นชมแนวทางการพัฒนาทางเศรษฐกิจของเวียดนาม พร้อมทั้งยินดีที่จะให้การสนับสนุนการเติบโตของเวียดนามในทุกด้าน ซึ่งในโอกาสนี้ นายกรัฐมนตรีเวียดนามชื่นชมนายกรัฐมนตรีในการแสดงบทบาทนําอย่างกระตือรือร้นในภูมิภาค และเป็นมิตรที่ใกล้ชิดของเวียดนามพร้อมแสดงความยินดีทีไทยและเวียดนามมีมูลค่าการค้าที่สูงขึ้นอย่างต่อเนื่อง
ในโอกาสนี้ นายกรัฐมนตรีได้หยิบยกขอให้เวียดนามดูแลสนับสนุน นักลงทุนจากไทยในสาขาต่างๆ เช่น ธนาคาร พลังงานลม การปิโตรเคมีและเร่งกระบวนการนําเข้ารถยนต์จากไทย ทั้งนี้ นายกรัฐมนตรีได้กําชับนักลงทุนไทยตลอดว่าให้ปฏิบัติตามกฏ ระเบียบ กติกา การดูแลสิ่งแวดล้อม และสิทธิมนุษยชนของเวียดนามด้วย นอกจากนี้ เรื่องการสัญจรข้ามแดน ไทย ลาว เวียดนาม ก็เป็นเรื่องสําคัญที่ต้องหารือกัน ในโอกาสนี้ นายกรัฐมนตรีเวียดนามได้กล่าวสนับสนุนการลงทุนจากไทยและพร้อมดูแลอย่างเต็มที่ พร้อมขอให้รัฐบาลไทยดูแลแรงงานเวียดนามในไทยด้วย
เมื่อเสร็จสิ้นการหารือทวิภาคี นายกรัฐมนตรี และนายกรัฐมนตรีเวียดนามได้ร่วมเป็นสักขีพยานในพิธีมอบใบอนุญาตการลงทุนในโครงการอมตะ ซิตี้ ฮาลอง (AMATA City Halong) ที่นักลงทุนไทยกลุ่มอมตะฯ ได้เข้าลงทุนที่เวียดนาม ที่เมืองฮาลอง จังหวัดกว่างนิงห์ เป็นโครงการในการยกระดับนิคมอุตสาหกรรมสู่ผู้นําเมืองอัจฉริยะ (Smart City)บนพื้นที่การลงทุนใหม่ขนาด 5,789 เฮกตาร์ หรือ ประมาณ 36,200 ไร่
รัฐบาลไทย-ข่าวทำเนียบรัฐบาล-“รมว.แรงงาน” เปิดตัว LINE JOBS ผนึกกำลังภาคเอกชน เพิ่มช่องทางคนหางาน
วันพฤหัสบดีที่ 21 มิถุนายน 2561
“รมว.แรงงาน” เปิดตัว LINE JOBS ผนึกกําลังภาคเอกชน เพิ่มช่องทางคนหางาน
กระทรวงแรงงาน จับมือบริษัท ไลน์ คอมพานี (ประเทศไทย) จํากัด และบริษัทจัดหางาน สเกาท์ เอาท์ จํากัด เปิดตัว LINE JOBS เพิ่มช่องทางการหางาน - สมัครงาน ผ่านแอปพลิเคชั่น LINE เน้นทันสมัย สะดวก รวดเร็ว เข้าถึงประชาชน ตอบสนองนโยบาย Thailand 4.0
วันที่ 21 มิถุนายน 2561 เวลา 11.00 น. พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน พร้อมด้วย นายจรินทร์ จักกะพาก ปลัดกระทรวงแรงงาน และคณะผู้บริหารกระทรวงแรงงาน ร่วมเป็นเกียรติในงาน “ประชารัฐรวมใจ เพื่อคนไทยมีงานทํา” และร่วมเป็นสักขีพยานในพิธีลงนามในบันทึกความเข้าใจว่าด้วยความร่วมมือด้านการจัดหางาน ระหว่างกรมการจัดหางาน บริษัท ไลน์ คอมพานี (ประเทศไทย) จํากัด และบริษัทจัดหางาน สเกาท์ เอาท์ จํากัด ณ ห้องประชุมเทียน อัชกุล ชั้น 10 กรมการจัดหางาน โดย พล.ต.อ. อดุลย์ฯ กล่าวว่า การจัดกิจกรรมฯ ในครั้งนี้ เป็นการสร้างความร่วมมือด้านการจัดหางานระหว่างกรมการจัดหางาน บริษัท ไลน์ คอมพานี (ประเทศไทย) จํากัด และบริษัทจัดหางาน สเกาท์ เอ้าท์ จํากัด ที่ได้แสดงเจตนารมณ์ร่วมกันในการประสานความร่วมมือระหว่างหน่วยงานภาครัฐและภาคเอกชนตามแนวทางประชารัฐ ส่งเสริมให้ประชาชนมีงานทํา สามารถเข้าถึงตําแหน่งงานว่างได้ตรงตามความต้องการของตลาดแรงงาน นอกจากนี้ยังสามารถใช้เป็นข้อมูลประกอบการตัดสินใจ รวมถึงเป็นข้อมูลในการวิเคราะห์แนวโน้มความต้องการของตลาดแรงงาน ซึ่งกระทรวงแรงงาน โดยกรมการจัดหางานจะเป็นศูนย์รวมความต้องการแรงงาน สําหรับการพัฒนาทรัพยากรมนุษย์และวางแผนผลิตกําลังคนให้สอดคล้องกับความต้องการของตลาดแรงงาน อีกทั้งยังเป็นการเพิ่มช่องทางการเข้าถึงแหล่งงานและการสมัครงานที่สะดวกรวดเร็วมากยิ่งขึ้น โดยไม่เสียค่าใช้จ่าย
พล.ต.อ. อดุลย์ฯ กล่าวเพิ่มเติมว่า สําหรับแนวทางความร่วมมือด้านการจัดหางานผ่านแอปพลิเคชั่น LINE JOBS กระทรวงแรงงาน โดยกรมการจัดหางาน บริษัท ไลน์ คอมพานี (ประเทศไทย) จํากัด และบริษัทจัดหางาน สเกาท์ เอาท์ จํากัด จะมีการแลกเปลี่ยนป้ายประกาศ หรือ Banner เพื่อนําไปติดตั้งบนเว็บไซต์ SMARTJOB และแอปพลิเคชั่น LINE JOBS เพื่อให้ประชาชนสามารถเข้าถึงแหล่งงานและบริการจัดหางานผ่านช่องทางดังกล่าวได้ทันที ทางด้านบริษัทจัดหางานสเกาท์ เอาท์ จํากัด จะสนับสนุนข้อมูลเชิงสถิติ เพื่อให้กรมการจัดหางานได้รวบรวมข้อมูลตําแหน่งงานทั้งหมดมาประมวลผล และนําไปวิเคราะห์ความต้องการแนวโน้มตลาดแรงงานของประเทศ
“ภาครัฐบริหารงานในกรอบธรรมาภิบาล ภาคเอกชนมีองค์ความรู้ เทคนิคการทํางาน และเทคโนโลยีที่ทันสมัย ทุกภาคส่วนทํางานร่วมกันและมีเครือข่ายเชื่อมโยง เพื่อพัฒนาองค์ความรู้ให้เกิดประโยชน์สูงสุดกับตลาดแรงงานในศตวรรษที่ 21 เตรียมแรงงานไทยให้มีทักษะที่สอดคล้องกับสังคมในปัจจุบันและอนาคต กระทรวงแรงงานขอแสดงความยินดีและขอบคุณ บริษัท ไลน์ คอมพานี (ประเทศไทย) จํากัด บริษัทจัดหางาน สเกาท์ เอาท์ จํากัด ที่ได้เล็งเห็นความสําคัญและประโยชน์ในความร่วมมือด้านการจัดหางาน ที่จะทําให้ประชาชนมีงานทํา มีรายได้ และมีคุณภาพชีวิตที่ดี โดยความร่วมมือในครั้งนี้จะเป็นก้าวแรกของการพัฒนาร่วมกันที่จะทําให้เกิดผลสัมฤทธิ์อย่างเป็นรูปธรรมต่อไปในอนาคต” พล.ต.อ. อดุลย์ฯ กล่าวในท้ายที่สุด
ทั้งนี้ ผู้ว่างงานที่ต้องการหางานทําหรือผู้ที่ต้องการเปลี่ยนงานใหม่ สามารถค้นหางานและสมัครงานผ่านแอปพลิเคชั่น LINE ได้ทันที โดยการพิมพ์ @LINEJOBSTH ในช่องค้นหา และกดเพิ่มเพื่อน สอบถามรายละเอียดเกี่ยวกับการใช้บริการเพิ่มเติม ติดต่อสายด่วนกระทรวงแรงงาน โทร. 1506 กด 2 กรมการจัดหางาน
+++++++++++++++++++++++
รัฐบาลไทย-ข่าวทำเนียบรัฐบาล-กระทรวงยุติธรรม ร่วมงานมอบรางวัลทุนหมุนเวียนดีเด่น ประจำปี ๒๕๖๑
วันพฤหัสบดีที่ 9 สิงหาคม 2561
กระทรวงยุติธรรม ร่วมงานมอบรางวัลทุนหมุนเวียนดีเด่น ประจําปี ๒๕๖๑
กระทรวงยุติธรรม ร่วมงานมอบรางวัลทุนหมุนเวียนดีเด่น ประจําปี ๒๕๖๑
ในวันพฤหัสบดีที่ ๙ สิงหาคม ๒๕๖๑ เวลา ๐๙.๓๐ น. พลเอก ประยุทธ์ จันทร์โอชา นายกรัฐมนตรี เป็นประธานในพิธีมอบรางวัลทุนหมุนเวียนดีเด่น ประจําปี ๒๕๖๑ เพื่อแสดงให้เห็นถึงความสําคัญของทุนหมุนเวียนในฐานะเป็นกลไกสําคัญในการพัฒนาประเทศร่วมกับรัฐบาล ทั้งนี้ ภายในงานมีการจัดนิทรรศการเพื่อเผยแพร่ประชาสัมพันธ์ผลการดําเนินงานของทุนหมุนเวียนซึ่งมีบทบาทภารกิจสําคัญในการขับเคลื่อนเศรษฐกิจและสังคมของประเทศ ในส่วนของกระทรวงยุติธรรม กองทุนยุติธรรม ได้เข้าร่วมจัดกิจกรรมดังกล่าวด้วย โดยมี นายธวัชชัย ไทยเขียว รองปลัดกระทรวงยุติธรรม เข้าร่วมเป็นเกียรติในพิธีฯ ณ ห้องรอยัล จูบิลี่ บอลรูม อาคารชาเลนเจอร์ อิมแพ็ค เมืองทองธานี
รัฐบาลไทย-ข่าวทำเนียบรัฐบาล-ก.แรงงาน เปิดบริการด้านแรงงานแบบเบ็ดเสร็จ อาคารศูนย์ราชการชายแดนใต้ จ.ยะลา
วันพุธที่ 7 สิงหาคม 2562
ก.แรงงาน เปิดบริการด้านแรงงานแบบเบ็ดเสร็จ อาคารศูนย์ราชการชายแดนใต้ จ.ยะลา
กระทรวงแรงงาน บูรณาการหน่วยงานในพื้นที่ให้บริการด้านแรงงานภายในศูนย์ประสานงานและบริการการพัฒนาแบบเบ็ดเสร็จ (OSOS) บริเวณชั้น 3 อาคารศูนย์ราชการจังหวัดชายแดนภาคใต้ อ.เมืองยะลา จ.ยะลา อํานวยความสะดวกนักลงทุน ผู้ประกอบการ ประชาชนที่มาติดต่อราชการ
กระทรวงแรงงาน บูรณาการหน่วยงานในพื้นที่ให้บริการด้านแรงงานภายในศูนย์ประสานงานและบริการการพัฒนาแบบเบ็ดเสร็จ (OSOS) บริเวณชั้น 3 อาคารศูนย์ราชการจังหวัดชายแดนภาคใต้ อ.เมืองยะลา จ.ยะลา อํานวยความสะดวกนักลงทุน ผู้ประกอบการ ประชาชนที่มาติดต่อราชการ ขับเคลื่อนเศรษฐกิจ เชื่อมระบบการทํางานของหน่วยงานรัฐในพื้นที่ชายแดนภาคใต้ตอบสนองนโยบายรัฐบาล
เมื่อวันที่ 7 สิงหาคม 2562 พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเปิดศูนย์ประสานงานและบริการการพัฒนาแบบเบ็ดเสร็จ (OSOS) ตั้งอยู่บริเวณชั้น 3 ของอาคารศูนย์ราชการจังหวัดชายแดนภาคใต้ ถนนสิโรรส อําเภอเมืองยะลา จังหวัดยะลา โดยมี นายสุทธิ สุโกศล ปลัดกระทรวงแรงงาน และหัวหน้าส่วนราชการในพื้นที่ให้การต้อนรับและเข้าร่วมพิธีเปิดในครั้งนี้ด้วย โดยศูนย์ประสานงานและบริการการพัฒนาแบบเบ็ดเสร็จ (OSOS) เปิดให้บริการในวันและเวลาราชการ โดยแบ่งเป็น กลุ่มโครงสร้างพื้นฐาน ให้บริการวันจันทร์ ได้แก่ การขอใช้ไฟฟ้า ขอติดตั้งประปา เจาะน้ําบาดาล ขอติดตั้งระบบสื่อสาร ขออนุญาตก่อสร้าง กลุ่มบริการด้านแรงงานให้บริการวันอังคาร ได้แก่ แจ้งตําแหน่งงานว่างและความต้องการแรงงานของนักลงทุน การนําเข้าแรงงานต่างด้าวตามเอ็มโอยู การฝึกเตรียมเข้าทํางาน การฝึกยกระดับฝีมือแรงงาน การปฏิบัติตาม พ.ร.บ.ส่งเสริมการพัฒนาฝีมือแรงงาน พ.ศ.2545 ทดสอบมาตรฐานฝีมือแรงงาน ให้บริการข้อมูลสถานการณ์ด้านแรงงาน การปฏิบัติตามกฎหมายแรงงาน การปฏิบัติตามกฎหมายประกันสังคม กองทุนประกันสังคม กองทุนเงินทดแทน กลุ่มเริ่มต้นธุรกิจ ให้บริการทุกวันพุธ ได้แก่ บริการการจดทะเบียนธุรกิจ/ทรัพย์สินทางปัญญา การค้าระหว่างประเทศ การจดทะเบียนพาณิชย์ ขออนุญาตประกอบกิจการตาม พ.ร.บ. การสาธารณสุข การขออนุญาตตาม พ.ร.บ. ต่าง ๆ
ที่เกี่ยวข้องกับสํานักงานอุตสาหกรรม การขอใบอนุญาตสถานีบริการน้ํามันและกิจการก๊าซปิโตรเลียมเหลว
ให้คําปรึกษาตาม พ.ร.บ. ต่าง ๆ ที่เกี่ยวข้องกับสํานักงานพลังงาน กลุ่มดําเนินธุรกิจ/เกิดปัญหาทางธุรกิจ ให้บริการทุกวันพฤหัสบดี บริการการจดทะเบียนสิทธิ์และนิติกรรม การรับรองการประเมินที่ดินและสิ่งปลูกสร้าง การชําระภาษี การจดทะเบียน อย. การจดทะเบียนฮาลาล การให้บริการข้อมูลด้านวิสาหกิจขนาดกลางและขนาดย่อม ร้องเรียน ร้องทุกข์ และทุกกลุ่มบริการ ให้บริการทุกวันศุกร์ ประกอบด้วยหน่วยงานในพื้นที่จังหวัดชายแดนภาคใต้มาร่วมให้บริการ ในส่วนของกระทรวงแรงงานมีหน่วยงานในสังกัด ได้แก่ สํานักงานจัดหางานจังหวัด สถาบันพัฒนาฝีมือแรงงานจังหวัด สํานักงานแรงงานจังหวัด สํานักงานประกันสังคมมาให้บริการด้วย
สําหรับสถานการณ์ด้านแรงงานในพื้นที่ 5 จังหวัดชายแดนใต้ ได้แก่ ยะลา ปัตตานี นราธิวาส ยะลา และสตูล มีจํานวนวัยแรงงานทั้งสิ้น 1,894,590 คน ผู้มีงานทํา 1,864,716 คน ผู้ว่างงาน 29,753 คน ผู้รอฤดูกาล 265 คน แรงงานนอกระบบ 1,020,960 คน แรงงานต่างด้าว 81,585 คน มีสถานประกอบการ 14,767แห่ง และมีผู้ประกันตน 500,640 คน
----------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
เฉลิมพล เนียมสกุล - ภาพ/
7 สิงหาคม 2562
รัฐบาลไทย-ข่าวทำเนียบรัฐบาล-ผลการประชุมยุทธศาสตร์ผู้สูงอายุในการเตรียมความพร้อมรองรับสังคมผู้สูงอายุ
วันศุกร์ที่ 9 มีนาคม 2561
ผลการประชุมยุทธศาสตร์ผู้สูงอายุในการเตรียมความพร้อมรองรับสังคมผู้สูงอายุ
รอง นรม. พลเอก ฉัตรชัยฯ เป็นประธานการประชุมยุทธศาสตร์ผู้สูงอายุ ครั้งที่ 1/2561 ในการขับเคลื่อนนโยบายเตรียมความพร้อมรองรับสังคมผู้สูงอายุ
วันนี้ (9 มีนาคม 2561) เวลา 13.30 น. ณ ห้องประชุม 301 ตึกบัญชาการ 1 ทําเนียบรัฐบาล พลเอกฉัตรชัย สาริกัลยะ รองนายกรัฐมนตรี เป็นประธานการประชุมยุทธศาสตร์ผู้สูงอายุ ครั้งที่ 1/2561 ซึ่งผลการประชุมสรุปสาระสําคัญ ดังนี้
ที่ประชุมเห็นชอบการขับเคลื่อนนโยบายเตรียมความพร้อมรองรับสังคมผู้สูงอายุ เนื่องจากสถานการณ์เปลี่ยนแปลงโครงสร้างประชากร ในปี 2564 ประเทศไทยจะเป็นสังคมสูงอายุอย่างสมบูรณ์ โดยมีผู้สุงอายุมากกว่า 20 % ของประชากรทั้งหมด ซึ่งจะส่งผลกระทบต่อการพัฒนาประเทศ และการเจริญเติบโตทางเศรษฐกิจ ของประเทศไทยในระยะยาว ซึ่งรัฐบาลได้กําหนดนโยบายและมาตรการต่าง ๆ ตลอดจนทุกภาคส่วนได้ตระหนักต่อสถานการณ์ดังกล่าว จึงให้มีการดําเนินงานด้านผู้สูงอายุ เพื่อเร่งขับเคลื่อนนโยบาย แต่จากการดําเนินการที่ผ่านมา พบว่าปัญหาการขับเคลื่อนงานด้านผู้สูงอายุ มีดังนี้ 1.การขับเคลื่อนการดําเนินงานด้านผู้สูงอายุ โดยจะต้องได้รับความร่วมมือจากทุกภาคส่วนต้องทํางานอย่างบูรณาการ เพื่อนํานโยบายด้านผู้สูงอายุไปสู่การปฏิบัติอย่างแท้จริง 2. กลไกการติดตามผลการดําเนินงาน ปัจจุบันข้อมูลผลการดําเนินงานด้านผู้สูงอายุ ไม่สามารถแสดงให้เห็นผลการดําเนินงานที่เป็นปัจจุบันได้จากทุกภาคส่วนที่มีการดําเนินงาน จึงส่งผลต่อการประเมินสถารณ์การณ์และการกําหนดนโยบายในระดับต่าง ๆ
ทั้งนี้ ปัญหาดังกล่าวถือเป็นประเด็นเร่งด่วนที่ต้องดําเนินงานด้านผู้สูงอายุ โดยคณะกรรมการมอบหมายให้หน่วยงานหลักและ หน่วยงานอื่น ๆ ที่เกี่ยวข้อง ขับเคลื่อนนโยบายด้านผู้สูงอายุอย่างบูรณาการ ไม่ว่าจะเป็น การออม การส่งเสริมการรวมกลุ่ม การส่งเสริมการมีงานทํา ที่อยู่อาศัยที่เหมาะสม ชุมชนและเมืองที่เป็นมิตรกับผู้สูงอายุ ระบบการดูแลระยะกลางและระยะยาว การส่งเสริมและจูงใจให้ภาคเอกชนร่วมดําเนินการดูแลผู้สูงอายุให้ได้มาตรฐานการดูแลผู้สูงอายุ บุคลากรด้านผู้สูงอายุ และฐานข้อมูลด้านผู้สูงอายุ เพื่อเป็นการเตรียมพร้อมในการเข้าสู่สังคมผู้สูงอายุในอนาคตต่อไป
..........................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-บีโอไอต้อนรับนักลงทุนญี่ปุ่น
วันพุธที่ 27 พฤศจิกายน 2562
บีโอไอต้อนรับนักลงทุนญี่ปุ่น
บีโอไอต้อนรับนักลงทุนญี่ปุ่น
นายโชคดี แก้วแสง รองเลขาธิการคณะกรรมการส่งเสริมการลงทุน (บีโอไอ) (กลาง) ให้การต้อนรับคณะผู้บริหารและนักลงทุนจากจังหวัดฟุกุโอกะ ประเทศญี่ปุ่น เนื่องในโอกาสการมาเยือนประเทศไทย เพื่อศึกษาลู่ทางการลงทุน และแลกเปลี่ยนความคิดเห็นเกี่ยวกับภาวะการลงทุนของญี่ปุ่นในประเทศไทย ตลอดจนหารือความร่วมมือกันในอนาคต ณ สํานักงานคณะกรรมการส่งเสริมการลงทุน (บีโอไอ) ถนนวิภาวดีรังสิต เมื่อเร็วๆ นี้
รัฐบาลไทย-ข่าวทำเนียบรัฐบาล-สวีเดนหวังไทยและสหภาพยุโรปฟื้นการเจรจา FTA  หลังความชัดเจนทางการเมืองของทั้งสองฝ่าย
วันพฤหัสบดีที่ 7 มีนาคม 2562
สวีเดนหวังไทยและสหภาพยุโรปฟื้นการเจรจา FTA  หลังความชัดเจนทางการเมืองของทั้งสองฝ่าย
ปลัดกระทรวงการค้าต่างประเทศสวีเดน เข้าพบหารือปลัดกระทรวงพาณิชย์ หวังเห็นการเจรจาความ ตกลง FTA ระหว่างไทยกับสหภาพยุโรปเดินหน้าต่อ หลังการเลือกตั้งของไทยและการเลือกตั้งสมาชิกรัฐสภาสหภาพยุโรป
พร้อมชมไทยสามารถปลดใบเหลืองประมงสําเร็จ ขณะที่ไทยชวนสวีเดนให้มาลงทุนในเขต EEC
นายบุณยฤทธิ์ กัลยาณมิตร ปลัดกระทรวงพาณิชย์ เปิดเผยว่า ได้พบกับนายนิคลาส โจฮานสัน ปลัดกระทรวงการค้าต่างประเทศของสวีเดน เมื่อวันที่ 4 มีนาคม 2562 โดยได้หารือนโยบายการค้าการลงทุน และโอกาสการขยายความสัมพันธ์ทางเศรษฐกิจ โดยได้เชิญชวนสวีเดนมาลงทุนในเขตระเบียงเศรษฐกิจพิเศษภาคตะวันออก หรือ EEC โดยเฉพาะในอุตสาหกรรมที่มีนวัตกรรมและเทคโนโลยีขั้นสูงที่สวีเดนมีศักยภาพ อาทิ สาขาพลังงาน ยานยนต์ และสิ่งแวดล้อม ซึ่งสวีเดนให้ความสนใจและเห็นถึงศักยภาพ โดยล่าสุดบริษัทสแกนเนีย (Scania) ของสวีเดนได้ตกลงเพิ่มการลงทุนเปิดโรงงานผลิตรถบรรทุกมาตรฐานยูโร 6 แห่งในไทย พร้อมโครงสร้างพื้นฐานด้านการวิจัยและพัฒนามูลค่า 800 ล้านบาท โดยใช้ไทยเป็นศูนย์กลางพัฒนาธุรกิจประจําภูมิภาคเอเชีย
นายบุณยฤทธิ์ เสริมว่า ภายหลังการเลือกตั้งของไทยในเดือนมีนาคม 2562 และการเลือกตั้งของสมาชิกรัฐสภาสหภาพยุโรปในเดือนพฤษภาคม 2562 สวีเดนคาดว่านโยบายการค้าและการเจรจาเอฟทีเอของทั้งสองฝ่ายจะชัดเจนมากขึ้น และสวีเดนหวังว่าจะมีการสานต่อการเจรจาเอฟทีเอดังกล่าว หลังจากที่หยุดชะงักไปได้ระยะหนึ่ง ทั้งนี้ นายนิคลาสเห็นด้วยกับแนวคิดการพัฒนาที่ยั่งยืน พร้อมกับที่ไทยในฐานะประธานอาเซียนต้องการผลักดันให้อาเซียนให้ความสําคัญกับแนวคิดดังกล่าว พร้อมแสดงความชื่นชมรัฐบาลไทยที่แก้ไขปัญหาการประมงผิดกฎหมาย อย่างจริงจังและต่อเนื่อง จนสหภาพยุโรปประกาศยกเลิกใบเหลืองแก่ไทย จะเป็นผลดีต่อการส่งออกอาหารทะเลของไทยไปตลาดยุโรป เนื่องจากเป็นเรื่องที่ผู้บริโภคชาวยุโรปให้ความสําคัญ นอกจากนี้ ทั้งสองฝ่ายยังเห็นพ้องเร่งสร้างความเข้มแข็งให้กับองค์การการค้าโลก เพื่อรักษาระบบการค้าพหุภาคีให้อยู่บนกฎเกณฑ์ที่เป็นธรรม และป้องกันสงครามทางการค้าระหว่างประเทศมหาอํานาจ ที่ส่งผลกระทบต่อสภาพการแข่งขันในระบบเศรษฐกิจและการค้าโลก
ทั้งนี้ ในปี 2561 การค้ารวมระหว่างไทยและสวีเดน มีมูลค่า 1,160.42 ล้านดอลลาร์สหรัฐ โดยไทยส่งออกไปสวีเดน 480.92 ล้านดอลลาร์สหรัฐ สินค้าส่งออกสําคัญ เช่น วิทยุ รถยนต์ อุปกรณ์เครื่องใช้ไฟฟ้า ชิ้นส่วนคอมพิวเตอร์ เครื่องปรับอากาศ เป็นต้น และไทยนําเข้าสินค้าจากสวีเดน 579.50 ล้านดอลลาร์สหรัฐ เช่น เครื่องจักร กระดาษ ชิ้นส่วนเครื่องยนต์ เหล็ก โลหะ ยา และเครื่องมือทดลองวิทยาศาสตร์และการแพทย์ เป็นต้น โดยในปี 2561 นักท่องเที่ยวสวีเดนเดินทางมาไทยถึง 311,959 คน นําเงินเข้าประเทศกว่า 1,000 ล้านเหรียญสหรัฐต่อปี โดยนักท่องเที่ยวกลุ่มนี้ต้องการบริโภคสินค้าคุณภาพสูงและบริการทางสุขภาพ ซึ่งผู้ประกอบการไทยควรใช้โอกาสเป็นสะพานเชื่อมสัมพันธ์ทางการค้าเพื่อเจาะตลาดสวีเดนต่อไป
รัฐบาลไทย-ข่าวทำเนียบรัฐบาล-รองปลัดสุรพลฯ พร้อมคณะผู้บริหารลงพื้นที่แสมดำ ตรวจโรงงานอุตสาหกรรมในพื้นที่สุ่มเสี่ยง
วันศุกร์ที่ 1 กุมภาพันธ์ 2562
รองปลัดสุรพลฯ พร้อมคณะผู้บริหารลงพื้นที่แสมดํา ตรวจโรงงานอุตสาหกรรมในพื้นที่สุ่มเสี่ยง
นายสุรพล ชามาตย์ รองปลัดกระทรวงอุตสาหกรรม ลงพื้นที่ตรวจสอบบริษัท มิลล์คอน สตีล จํากัด (มหาชน)
เมื่อวันที่ 31 มกราคม 2562 เวลา 15.00 น. นายสุรพล ชามาตย์ รองปลัดกระทรวงอุตสาหกรรม พร้อมด้วย นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม นายทองชัย ชวลิตพิเชษฐ อธิบดีกรมโรงงานอุตสาหกรรม ลงพื้นที่ตรวจสอบบริษัท มิลล์คอน สตีล จํากัด (มหาชน) ตั้งอยู่ ณ เลขที่ 9,11,13 ซอยบางกระดี่ 32 ถนนบางกระดี่ เขตแสมดํา แขวงบางขุนเทียน กรุงเทพฯ ผู้ผลิตและผู้จําหน่ายผลิตภัณฑ์เหล็กชั้นนําของไทย เหล็กเส้นกลม (Round Bars) เหล็กเส้นข้ออ้อย (Deformed Bars) เหล็กตัวซี (Lip Channel Steel) และผลิตภัณฑ์เหล็กอื่นๆ
ซึ่งจากผลการตรวจสอบขบวนการผลิตไม่พบปัญหา และในส่วนมาตรฐานฝุ่นละอองขนาดใหญ่ในพื้นที่โรงงานตลอดระยะเวลาปฏิบัติงานมีค่าไม่เกินมาตรฐานของกระทรวงแรงงานกําหนด โดยค่าที่วัดได้ คือ 167-159 ไมโครกรัม (ค่ามาตรฐานไม่เกิน 5,000 ไมโครกรัม) แต่ขบวนการขนส่งวัตถุดิบและผลิตภัณฑ์ซึ่งเป็นเหล็กเส้นเสริมคอนกรีต ถนนรอบมีฝุ่นเป็นจํานวนเยอะมาก ส่งผลให้มีฝุ่นฟุ้งกระจายโดยรอบบริเวณโรงงาน โดยกรมโรงงานอุตสาหกรรม ได้มีหนังสือสั่งการให้มีมาตรการระมัดระวังป้องกันฝุ่นในการขนส่งและดําเนินการทํา 5ส ต่อไป ทั้งนี้ ได้ขอความร่วมมือให้โรงงานในพื้นที่ควบคุมดูแล ตรวจสอบระบบขจัดมลพิษทางอากาศให้มีประสิทธิภาพสูงสุด และขอให้โรงงานระมัดระวังไม่ให้เกิดมลพิษที่จะส่งผลกระทบต่อสิ่งแวดล้อม เพื่อลดการเกิดมลภาวะทางอากาศ หากพบการกระทําผิดจะดําเนินการตามกฎหมายต่อไป #กระทรวงอุตสาหกรรม #industryprmoi